cyanic-selkie/wikianc huggingface dataset:
Na Cogaí Púnacha
An Tréimhse idir an Chéad agus an Dara Cogadh Púnach
D'éirigh an chéad conradh a bhí eatarthu ina cnámh spáirne, conradh a bhí comhaontaithe idir Amlicar Barca agus ceannasaí Rómhánach na Sicile. Bhí alt ann sa chonradh seo ina raibh sé leagtha síos mar choinníoll go raibh ar tionól coiteann na Rómhánach glacadh leis an gconradh d'fhonn é a bheith bailí. Ar an drochuair, dhiúltaigh an tionól an conradh agus d'ardaigh sé an méid slánaíochta a bhí ar an Chártaig a íoc.
Contae Madera, California
Is contae i California é Madera. Is é Madera príomhbhaile an chontae agus an chathair is mó daonra. Bhí 150,865 duine ag maireachtaint sa chontae sa bhliain 2010.
Cathal Berry
Is polaiteoir Éireannach Neamhspleách agus iar-oifigeach Arm na hÉireann é Cathal Berry atá ina Theachta Dála (TD) le haghaidh Chill Dara Theas ó olltoghchán 2020.
Toghadh Berry go Dáil Éireann mar iarrthóir Neamhspleách i ndáilcheantar Chill Dara Theas in olltoghchán 2020. Ba iad "an tsláinte, tithíocht, an comhshaol, oideachas agus teaghlaigh an airm" a thosaíochtaí.
Wir sind Helden
Is banna popcheoil iad Wir sind Helden (AIF: [vɪɐ zɪnt hɛldn], Is laochra sinn). Is as an Ghearmáin dóibh.
Hernán Cortés
Ba thaiscéalaí Spáinneach é Hernán Cortés (1485 - 2 Nollaig 1547) a chuir impireacht na nAstacach i Meicsiceo faoi chois le harm an-bheag. Spreag sé sin daoine eile chun saibhreas an Domhain Nua a lorg dóibh féin.
Luathshaol
Sheol a athair é chuig ollscoil Salamanca agus rinne sé staidéar ar dlí ach d'éirigh sé as roimh a chúrsa a chríochnú.
Malcolm Noonan
Sular chinn Malcolm díriú ar an bpolaitíocht is ar an ngníomhaíochas comhshaoil agus pobail a bhí sé ag díriú, ina ról mar stiúrthóir agus comhordaitheoir náisiúnta Chairde Cruinne na hÉireann agus bhí baint aige le gníomhaíochas pobalbhunaithe chomh maith; bithéagsúlacht, gníomhú ar son na haeráide, soghluaisteacht, abhcóideacht ar son lucht míchumais, lánpháirtiú, forbairt an lucht siúil agus meabhairshláinte.
Ionsaí Minya, 2017
Ar an 26 Bealtaine, 2017, thosaigh fir gunna a raibh a aghaidheanna clúdaithe ag lámhach ar conbhua ag iompar Coptaigh as Maghagha i nGobharnóireacht Minya go dtí an Mainistir Naomh Samúéil an Choinfeasóra, ag marú 28 duine ar an laghad agus ag gortú 22 duine eile.
Alcólachas
In Éirinn
Tá an t-eolas is fearr in Éirinn le fáil ar "Ask about Alcohol", ó HSE.ie. Tá suíomh ann in Éirinn, drinkaware.ie, le go leor eolais, as Gaeilge chomh maith leis sin, Ach cuireann tionscal na dí airgid ar fáil dón suíomh.
Tomás Ó Dubhghaill
Ba pholaiteoir Éireannach é Tomás Ó Dubhghaill (c.1917-12 Márta 1962). Ba uachtarán Shinn Féin é idir 1953 agus 1954, agus tar éis sin ghlac sé páirt san Olltoghchán 1957 sa dáilcheantar Baile Átha Cliath Theas-Lár ach níor bhuaigh sé suíochán. Fuair sé bás ar 12ú Márta 1962 agus tá sé curtha i Reilig Ghlas Naíon.
Féileacán fáinlearrach Sliabh Apo
Is feithid é an féileacán fáinlearrach Sliabh Apo (Graphium sandawanum). Ball d'ord na Lepidoptera atá ann. Maireann sé sna hOileáin Fhilipíneacha.
Árd Achadh
Is sráidbhaile suite i gCataibh, Comhairle na Gàidhealtachd é Árd Achadh.
Jeanne d'Arc
mion|clé Gaiscíoch den chúigiú haois déag ba ea Jeanne d’Arc  (c. 1412 – 30 Bealtaine 1431). Banlaoch náisiúnta de chuid na Fraince ba ea í agus tugadh "Ainnir Orléans" uirthi chomh maith. Cailín tuathánach ba ea í a rugadh in Oirthear na Fraince.
Cúlra
Sa bhliain 1420, chuir Banríon Isabeau ón mBaváir deireadh le Conradh Troyes, rud a thug comharbas ríoga na Fraince d’Anraí V agus a oidhrí seachas dá mac féin, Séarlas. Tharraing an comhaontas seo ráflaí anuas faoina caidreamh ceaptha leis an iardhiúc d'Orléans agus mhúscail sé amhrais úra gur thuilí ríoga é ab ea an Dauphin seachas mac an rí. D’éag Anraí V agus Séarlas VI laistigh de dhá mhí dá chéile sa bhliain 1422, agus fágadh naíonán, Anraí VI Shasana, in ainm a bheith mar mhonarc an dá ríocht. Ba é deartháir Anraí V, John de Lancaster, an chéad Diúc de Bedford, a rinne obair an leasrí.
An Triail
Le hachoimre a dhéanamh ar chuid de na mórfhadhbanna, ba chumadóireacht dlí é an limistéar údaráis a bhí ag an mbreitheamh, an tEaspag Cauchon. Bhain a cheapachán lena thacaíocht pháirtíneach do rialtas Shasana a mhaoinigh an triail ar fad. Níor éirigh le nótaire cléiriúil, Nicholas Bailly, a údaraíodh le fianaise a bhailiú i gcoinne Jeanne, teacht ar aon fhianaise dhiúltach. Gan fianaise den sórt sin ní raibh cúiseanna ag an gcúirt í a thabhairt chun trialach. Osclaíodh triail pé scéal é agus bhris an chúirt dlí eaglasta chomh maith toisc go raibh siad ag coinneáil a cirt uaithi comhairleoir dlí a bheith aici. Nuair a osclaíodh an chéad scrúdú poiblí rinne Jeanne gearán go raibh gach duine a bhí i láthair ina bpáirtínigh ina coinne agus d’iarr sí go dtabharfaí cuireadh do “lucht eaglasta ar thaobh na Fraince”.
Éadach
thumb|Jeanne ag corónú Shéarlas VII, le Jean Auguste Dominique Ingres (1854); is sampla an pictiúr seo d’iarrachtaí a rinneadh chun Jeanne d’Arc a léiriú mar bhean. Tabhair faoi deara an ghruaig fhada agus an sciorta timpeall na cathéide.
Físeanna
Toisc na freagraí caolchúiseacha a thug sí agus í á ceistiú bhí ar an gcúirt stop a chur le seisiúin phoiblí. Dá mbeadh bunús leighis nó síciatrach lena físeanna bheadh sí ina cás eisceachtúil.
Cogadh an Chéad Bliain
Sa bhliain 1452, le linn an imscrúdaithe i leith a básaithe a rinneadh i ndiaidh an chogaidh, d’fhógair an Eaglais go measfaí dráma reiligiúnach ina ómós in Orléans a bheith ina oilithreacht a thuillfeadh logha. Ba shiombail í ar an Léig Chaitliceach san 16ú haois. Ba é Moinsíneoir Felix Dupanloup, Easpag Orléans ó 1849 go 1878, a chuir tús leis an bhfeachtas go n-ainmneofaí Jeanne mar dhuine beannaithe. Bhásaigh sé sular tharla sin áfach.
Is siombail pholaitiúil í Jeanne d'Arc sa Fhrainc ó aimsir Napoleon. Dhírigh liobrálaithe aird ar an gcúlra sóisialta umhal ónar shíolraigh sí. Leag coimeádaigh luath béim ar a tacaíocht don mhonarcacht. Ba chuimhin le coimeádaigh níos déanaí a tírghrá. Le linn an Dara Cogadh Domhanda, bhain an réimeas Vichy agus an fhrithbheartaíocht Fhrancach leas as a íomhá: I mbolscaireacht de chuid Vichy, baineadh leas as a feachtas i gcoinne na Sasanach le póstaeir a léirigh eitleáin chogaidh na Breataine i mbun Rouen a bhuamáil, póstaeir ar teideal tuarúil dóibh: “Filleann siad de shíor ar láthair a gcoireanna.” Dhírigh an fhrithbheartaíocht aird ar a troid i gcoinne forghabháil eachtrach agus a cúlra i gcúige Lorraine, cúige a bhí tar éis titim faoi smacht na Naitsithe.
Cionta in aghaidh an Oird Phoiblí (Éire)
De réir an Achta is féidir cosc a chur ort freastal ar an áit ina ndearna tú an cion, de bhreis ar an bpionós.
Curach choirte na hAstráile
Tagairtí luatha
An chéad íomhá de churach choirte le hEorpach is pictiúr uiscedhaite é a rinneadh le linn thuras an Endeavour, long an Chaptaen James Cook. Curach den ghnáthshaghas í – stiall amháin choirte, í ceangailte ag gach ceann agus leata ina lár ag píosaí adhmaid. Tá daoine ag iascaireacht inti agus céaslaí á n-úsáid acu.
Dracula
Cúlra
Fuair an súmaire Dracula a ainm ó Vlad Țepeș, nó Vlad Drăculea, prionsa Trasalvánach a bhí ag rialú Chúige na Valáise (Wallachia) nó Țara Românească sa 15ú haois. Bhí sé ag cur troda ar na Turcaigh Otamánacha agus ag déanamh ródaigh ar na seanuaisle sa Valáis. Chuaigh na scéalta uafáis faoin dóigh a raibh sé ag sá a chuid namhad le cuaillí ar fud na hEorpa, agus tháinig cáil ar "Vlad na gCuaillí". Dealraíonn sé, áfach, gurbh é an Rí Ungárach Maitias Corvinus a chuir an chuid ba mhó de na scéalta seo ag imeacht. Namhaid polaitiúil de chuid Vlad a bhí ann ar theastaigh uaidh an prionsa a chlúmhilleadh. Is ar éigean is féidir a rá gur dhearscnaigh sé thar phrionsaí eile na linne sna Balcáin i gcruálacht.
Úfó
J. Allen Hynek agus na hÚfónna
Bíonn lucht díograise na h-"úfó-eolaíochta" ag áitiú orainn, ar ndóigh, gur spásárthaí de chuid na n-arrachtach eachtardhomhanda iad na húfónna. Is mór an taca dóibh é gur athraigh saineolaí oilte cosúil le Hynek a bharúil i dtaobh na bhfeiniméan seo i rith a chuid taighde orthu. Nach mba chóir na húfónna a ghlacadh i ndáiríre anois, ó chuaigh leithéid Hynek le húfó-eolaíocht i ndiaidh dó spléachadh a thabhairt ar na comhaid rúnda? - Sin é an cineál caint a chluinfeá ag na díograiseoirí. Ar an drochuair, tá míniú eile ann: nuair a tháinig deireadh le tionscadal an Aerfhórsa, bhí Hynek chomh sáite sna húfónna agus nach raibh sé in ann leanúint leis ag déanamh taighde ar an bhfíor-réalteolaíocht a thuilleadh. Ós rud é go raibh bia agus beatha de dhíth air mar sin féin, agus é in ann a thuiscint go raibh airgead mór i gcultas na n-úfónna, chuaigh sé ag tabhairt óráidí do na díograiseoirí lena chuid a shaothrú, agus é ag cur gothaí an díograiseora air féin leis an lucht féachana. Sin é an chiall chiniciúil is féidir a bhaint as an scéal.
Galair agus ionfhabhtuithe gnéastarchurtha
Trais-seoladh
Ach amháin i gcás SEIF, is féidir cóir leighis a dhéanamh ar thromlach na GGT, chomh luath agus a dhéantar fáthmheas orthu. Is tábhachtach an rud é cóir leighis a fháil go luath mar is féidir leis na GGT buandochar trom a dhéanamh.
Gé
Is éanlaith uisce í an ghé, éan mór a fheidhmíonn níos mó ar talamh ná na healaí is na lachain, agus a chuimsíonn an chuid eile den chlann (14 speiceas sa leathsféar thuaidh, ina measc an ghé ghlas is an ghé dhubh).
Choinnítear an ghé mar éan clóis ach tá géanna fiáine ann freisin.
Is den fhine Anatidae sa treibh Anserini iad na géanna agus tá trí ghéineas díobh ann, mar atá, Anser (na géanna liatha), Branta (na géanna dubha) agus Chen (na géanna bána). Tá siad gaolta leis na healaí, a bhíonn níos mó ná iad, agus na lachain, a bhíonn níos lú.
Ted Bundy
Gabháil
Agus Bundy sa phriosúin, bhí sé in ann pósadh agus fiu rugadh iníon dó.
Na Gaeil Óga, CLG
Cailíní Gaelacha agus staileanna Gaelacha
Bíonn comórtas bliantúil ag an gcumann cailín a roghnú do chomórtas an Chailín Ghaelaigh ag Comórtas Peile na Gaeltachta.
Comórtas Peile na Gaeltachta
Comórtas na bliana 2005
Bhí an comórtas ar bun i gCill na Martra i nGaeltacht Mhúscraí anuraidh. D'éirigh thar cionn leis an gcomórtas agus tugadh moladh mór do lucht eagraithe an chomórtais. Bhí ollphobal ar an láthair in aice na páirce áit a raibh deis ag daoine greim a ithe agus bhí sé le rá ag daoine a d'fhreastail ar an ócáid go raibh béilte breátha ar fáil. Bhí béar lonnaithe san ollphobal agus reáchtáladh na h-imeachtaí sóisialta ar fad ann.
Ár Jokela
Na hImeachtaí
Ag a 11.44 a chlog, cuireadh fios ar na póilíní, agus tháinig an chéad chonstábla go dtí an scoil ag a 11.55. Sa deireadh, bhí timpeall is céad póilín san áit, ina measc Grúpa Karhu, aonad speisialta na bpóilíní. Nuair a fuair na póilíní radharc ar Auvinen, scaoil sé urchar ina dtreo, ach níor bhuail an t-urchar aon duine acu. Ansin, chuaigh sé as radharc orthu arís, sula raibh d'uain acu aimsiú a fháil air ná dul i dteagmháil cumarsáide leis. Ag a 13.53 a chlog, tháinig na póilíní trasna ar Auvinen, agus é ina luí i leithreas na scoile. Bhí sé tar éis é féin a chaitheamh sa chloigeann, ach bhí sé beo i gcónaí. Tugadh go hOspidéal Töölö é, áit ar bhásaigh sé ag a 22.15 a chlog.
Celtic Football Club
Club sacair is ea Celtic Football Club (tugtar Glasgow Celtic nó Celtic orthu go minic, agus Ceiltigh Ghlaschú as Gaeilge) atá lonnaithe i nGlaschú in Albain. Imríonn siad a gcluichí sa staid Celtic Park i bParkhead. Bhunaigh bráthair Máireach Éireannach, Bráthair Walfrid, an club ar 6 Samhain 1887 chun airgead a bhailiú ó theacht isteach na gcluichí chun béilte a chur ar fáil do bhochtáin oirthear Ghlaschú, áit a raibh mórán Éireannach bailithe tar éis blianta an Ghorta Mhóir. Lean Brother Walfrid sampla Hibernians a bunaíodh i nDún Éideann ó inimircigh Éireannacha cúpla bliain roimhe sin. D'imir siad an chéad chluiche i gcoinne Rangers ar an 28 Bealtaine 1888 agus bhuaigh Celtic 5-2. Ba é sin tús an iomaíocht idir an dá fhoireann ó Ghlaschú, ar a dtugtar an Old Firm. Ba é Celtic an chéad chlub Briotanach agus, mar dhea, an chéad chlub ó thuaisceart na hEorpa a ghnóthaigh Corn na hEorpa, sa bhliain 1967, le foireann a rugadh go huile is go hiomlán níos lú ná 30 míle ó Ghlaschú.
Lucht tacaíochta
Sa bhliain 2003, bhí thart ar 9 milliún lucht tacaíochta ag Na Ceiltigh, 1 milliún ina gcónaí sna Stáit Aontaithe agus Ceanada. Tá níos mó ná 160 clubanna tacaíochta Na Ceiltigh i níos mó ná fiche tíortha ar fud an domhain. Sa bhliain 2009, bhí níos mó ná 7 milliún tacaíocht Na Ceiltigh i Seapáin, de réir 'Sports Revolution', mar gheall ar Shunsuke Nakamura.
Imreoirí agus Iar-Imreoirí Éireannacha
Neil Lennon 2000-2007 (304 cluiche agus 3 chúl)
Tony Cascarino 1991-1992 (30 cluiche agus 4 chúl)
Packie Bonner 1978-1995 (485 cluiche)
Cluichí Oilimpeacha an tSamhraidh 1896
Bórd bonn
Deich gcinn de na náisiúin 14 rannpháirteach tuillte boinn.
Cumann na gCarad
Stair
Bhí sé míshásta leis na coimhlintí agus na cogaí idir na dreamanna reiligiúnda a chonaic sé ina thimpeall, agus é ag iarraidh teorainneacha na seicteacha éagsúla a shárú is a tharchéimniú trí Chríostaíocht ghlan a chraobhscaoileadh mar a thuig sé féin í.
Garbiñe Muguruza
Is imreoir leadóige gairmiúil ón Spáinn í Garbiñe Muguruza. Rugadh í ar an 8 Deireadh Fómhair 1993. Tá 2 chomórtas Grand Slam buaite aici - 1 French Open agus 1 Wimbledon.
Alan Dillon
Is polaiteoir Éireannach agus Teachta Dála do cheantar Chaisleán an Bharraigh é Alan Dillon. Tá sé 37 bliain d’aois. Rugadh é ar an 28ú Meán Fómhair 1982. Is as Ballintubber i Maigh Eo é. Tá sé ina bhall de Fine Gael. Tá sé pósta le Ashling. D’imir sé peile le Maigh Éo, chomh maith le Baile An Tobair CLG. D’éirigh sé as an bpeil i 2017. D’imir sé ar feadh 18 mbliana. Fuair sé dhá ghradam All Star, i 2006 agus 2012. Tá céim san eolaíocht cógaisíochta agus céim sa mata agus bitheolaíocht aige.
An Sciobadh ar an Afraic
Is éard a bhí i gceist leis an Sciobadh ar an Afraic ná an dóigh a ndearna mórchumhachtaí na hEorpa forghabháil, deighilt, agus coilíniú ar chríocha na hAfraice i ré an Nua-Impiriúlachais ón mbliain 1881 go dtí an bhliain 1914. Tugtar Críochdheighilt na hAfraice agus Concas na hAfraice air freisin.
N18
Is é an príomhbhóthar idir Gaillimh agus Luimneach ná an N18. Tosaíonn sé i Baile Chláir, ag an cheangal leis an N17 (ó Ghaillimh go Sligeach). Téann an cúrsa trí Inis, agus tá sé congárach d'Aerfort na Sionainne freisin.
An Interlingua
Teanga idirnáisiúnta chúnta (TIC) is ea an teanga Interlingua ("idirtheanga") (ISO 639 cóid teangan ia, ina) a thionscnaíodh an 'International Auxiliary Language Association' (IALA) idir 1937 agus 1951. Is í an dara nó tríú TIC a úsáidtear go forleathan, i ndiaidh na Sprantaise agus b'fhéidir Ido, agus an TIC nádúraíoch is mó a úsáidtear go forleathan: i bhfocail eile, tá a stór focal, gramadach agus tréithe eile díorthaithe den chuid is mó ó theangacha nádúrtha. Forbraíodh Interlingua i mbealach is go mbeadh gramadach shimplí, rialta den chuid is mó le foclóir coiteann don réimse is leithne teangacha aici, ionas go mbeidh sé éasca í a fhoghlaim, ar a laghad dóibh siúd a bhfuil eolas acu ar theanga nó ar na dteangacha a d'úsáideadh mar thuismí soláthaircha d' fhoclóiríní agus do ghramadach na hInterlingua. Os a choinne sin, bíonn sí in úsáid mar thabhairt isteach thapa le haghaidh teangacha nádúrtha a fhoghlaim.
Anna Hyland
Ba as Contae Laoise í an tSiúr Anna Hyland. Ba bhean rialta í. Múineadh sí i Scoil Mhuire gan Smál i gCeatharlach ar feadh níos mó ná 40 bliain. Ba phríomhoide ar Scoil Mhuire í freisin. Bhí spéís mhór aici sa cheol. Thosaigh sí banna máirseála í Scoile Mhuire i 1968. Tá an banna ceol fós ar siúl. Chuaigh siad thar lear cúpla uair, go Meiriceá agus go Sasana chun páirt a ghlacadh i bparáidí Lá Fhéile Pádraig.
Lisa the Simpson
Craoladh an seachtú eipeasóid déag, "Lisa the Simpson", den naoú sraith The Simpsons ar an 8 Márta 1998. Scríobh Ned Goldreyer an eipeasóid seo. D'fhéach 10.4 milliún duine ar an eipeasóid.
Méarchlár (ríomhaire)
mion|Méarchlár Apple Is éard atá i méarchlár ná gléas le treoracha agus litreacha a ionchur ar ríomhaire, trí bhrú ar chnaipí. Is é QWERTY an leagan amach méarchláir is mó a úsáidtear sa lá inniu ann.
Seán Pilib Ó Maolchalann
A Shaol in Éirinn
Rugadh Seán óg do Sheán Ó Maolchalann agus do Mháire Ní Scanláin i Lios Ceannúir i gContae an Chláir. Ba é Seán an dara mac acu. Tógadh an chlann le Gaeilge, teanga an chontae ag an am. Cois farraige atá Lios Ceannúir, agus bhí athair an Mhaolchalannaigh ina gharda cósta. clé|mion|Stáisiún na nGardaí Cósta, Lios Ceannúir clé|mion clé|mion|An fomhuireán "Holland 1 Class" Submarine, IJN Níor fhoghlaim an Maolchalannach an Béarla i gceart nó go ndeachaigh sé ar an Scoil Náisiúnta. Sa bhliain 1858 thosaigh sé mar dhalta i scoil na mBráithre Críostaí in Inis Díomáin, agus chuaigh sé san ord é féin ar 15 Meitheamh 1858. Bhí sé ag múineadh i Luimneach agus ina lán áiteanna eile. Is beag suim a bhí sna gnáthábhair, ach bhí sé thar barr ag múineadh dearthóireachta, eolaíochta agus ceoil. Bhí sé go han-mhaith freisin chun mionsamhlacha meicniúla a dhéanamh. Nuair a bhí sé ag múineadh in Inis Córthaidh i gContae Loch Garman tháinig spéis aige san eitleoireacht agus thosaigh sé ag dearadh maisíní eitilte. Thug a dheartháir Mícheál isteach i mBráithreachas Poblachtach na hÉireann, buíon réabhlóideach, é. Bhí suim ag Seán i mbáid faoi uisce, agus bheartaigh sé féin agus roinnt Fíníneach scéim chun fomhuireán a scaoileadh amach as tóin long thráchta agus long chogaidh Bhriotanach a ionsaí, seift nár tháinig aon toradh uirthi.
An Cogadh Céad Bliain
Suaitheadh ríoraíoch sa Fhrainc: 1314-1328
Ardaíodh an cheist maidir le comharbas baineann chuig ríchathaoir na Fraince tar éis bháis Louis X sa bhliain 1316. Níor fhág Louis X ach iníon ina dhiaidh, agus níor mhair a mhac ach cúpla lá tar éis na breithe. Mhaigh Pilip, Cunta Phoitiers, deartháir Louis X, "Nach féidir le mná teacht i gcomharbas ríchathaoir na Fraince". De bharr a chríonnacht pholaitiúil, bhí sé in ann an lámh in uachtar a fháil ar a namhaid agus ríchathaoir na Fraince a bhaint amach mar Pilip V na Fraince (Fraincis: Philippe le Long). De réir an dlí céanna a bhí curtha i gcrích aige, séanadh an comharbas dul chuig a chuid iníonacha, agus fuair a dheartháir níos óige, Séarlas IV é, sa bhliain 1322.
Fuair Séarlas IV bás sa bhliain 1328, ag fágáil iníon agus bean chéile ag iompar clainne. Má bhí an leanbh sa bhroinn ina fhireann, bheadh ​​sé ina rí; murab é sin, d'fág Séarlas rogha a chomharba do na huaisle.
Britain's Got Talent (sraith 7)
Is comórtas tallainne teilifíse cruthaithe ag Simon Cowell é Britain's Got Talent, a tosaíodh sa Ríocht Aontaithe sa bhliain 2007. Thosaigh an seachtú sraith ar an 13 Aibreán 2013 agus chríochnaigh sé ar an 8 Meitheamh 2013.
Contae Modoc, California
Is contae i California é Modoc. Is é Alturas príomhbhaile an chontae. Bhí 9,686 duine ag maireachtaint sa chontae sa bhliain 2010.
Enya
Beathaisnéis
Tógadh i nGaeltacht Dhún na nGall í agus tá Gaeilge aici ón gcliabhán. D'aistrigh sí go Baile Átha Cliath de bharr easpa áiseanna ina ceantar dúchais. Tá sí ina cónaí faoi láthair i gcaisleán i gCill Iníon Léinín ar an dtaobh ó dheas den chathair. Tá ceithre dhuais Grammy bainte ag Enya, níos mó ná ceoltóir aonar ar bith eile as Éirinn.
Cloch Oghaim Bhéal an Churraigh Bháin
Stair
Greanadh an gallán seo tuairim is an 4ú–6ú haois AD. Is í an chloch Oghaim is airde a bhfuil aithne uirthi.
Dealgain, Contae Mhaigh Eo
Is sráidbhaile é Dealgain. Tá sé suite i gCill Mheáin, i gContae Mhaigh Eo.
CLG Áth an Mhuilinn (Luimneach)
Stair
Shroich Áth an Mhuilinn cluiche leathcheannais Peile Sóisear B Chontae Luimnigh i ndiaidh dóibh buachaint ar Phailís Chaonraoí i gcluiche ceannais na cathrach sa bhliain 2005 agus chailleadar cluiche ceannais Peile Sóisear A na Cathrach i gcoinne Na Piarsaigh sa bhliain dár gcionn.
Imreoirí Cáiliúla
220px|thumb|right|Craobh Iomána Sóisir B Cathair Luimnigh, Áth an Mhuilinn i gcoinne [[CLG Tobar Phádraig|Tobar Phádraig sa chluiche leathcheannais, 28ú Lúnasa 2004]] Imríonn Gearóid Óg Ó Coileáin (Ger Collins), ball d'fhoireann peile sinsir Luimnigh faoi láthair, le Áth an Mhuilinn agus ghlac iar-pheileadóirí an chontae le linn blianta na 1980í, Gearóid Ó Coileáin (Gerry Collins) agus Seosamh Ó Roideacháin (Joe Redington) páirt i mbunú an chlub.
Centre, Alabama
Is é Centre an príomhbhaile agus an chathair is mó daonra i gContae Cherokee, Alabama, Stáit Aontaithe Mheiriceá. Bunaíodh í sa bhliain 1844. Measadh 3,555 duine a bheith ina gcónaí sa chathair sa bhliain 2016.
Cill Laobháin
Is paróiste é Cill Laobháin atá suite i gContae Mhuineacháin. (Béarla: Killeevan)
Damháin alla na hAstráile
Ord - Araneae
Fine - Austrochilidae
Fine - Dysderidae
Fine - Linyphiidae
Naisc
Nathracha na hAstráile
Leadóg
An cluiche
Mura n-éiríonn le himreoir an liathróid a chur thar an líon isteach i leathchúirt an fhreasúra, caillfidh sé/sí an pointe. An fhoireann is mó a scórálfaidh pointí, is léi a bheidh an bua. Úsáidtear raicéid leis an liathróid bheag a bhualadh. Imrítear leadóg ar cheithre dhromchla - crua, cré, féar agus cairpéad.
Köln
Stair
Suas go dtí an Dara Cogadh Domhanda bhí an chathair sealbhaithe go leor ag na francaigh agus freisin ag na sasanaí. Ba é Köln ceann de na cathracha is mó buamálaithe sa Ghearmáin, le linn an Dara Cogadh Domhanda, ag an Aerfhorsa Ríoga (RAF), ag sileadh 34,711 tonna na buamaí ar an chathair. Laghdaigh an buamáil an daonra faoi 95%, den chuid is mó mar gheall ar aslonnaithe, agus scrios beagnach an chathair ar fad. Le hintinn foirgnimh stairiúla is féidir a athbhunú, is é an atógáil iarchogaidh a bhí mar thoradh rathúil radhairc cathraigh an-mheasctha agus uathúil. Is é Köln lárionad cultúrtha mór do Dhúiche na Réine; tá sé ina hóstach le haghaidh níos mó ná tríocha músaeim agus céadta dánlanna. Síneann na taispeántais, ó shuímh áitiúla ársa Rómhánach seandálaíochta, go dtí grafaicí comhaimseartha agus dealbhóireacht. Is é an Cologne Trade Fair mar óstach le haghaidh Art Cologne, imm Cologne, Gamescom, agus Photokina.
Iar-athaontú
Sna 1980í agus na 1990í bhí coigilteacht Köln ar rath ar dhá phríomhchúis. Ba é an chéad ceann, an fás i líon na gcuideachtaí meánach, sna hearnálacha príobháideacha agus earnálacha poiblí; Tá siad freastaltha go háirithe le haghaidh an Meáin Páirc nuafhorbartha, a cruthaíonn lárionad amhairc go láidir i lár na cathrach Köln, agus a chuireann san áireamh an KölnTurm, ceann de na foirgnimh ard-ardú is suntasaí in Köln. Ba é an dara cúis, feabhas buan an bhonneagar tráchta éagsúla, rud a chuir Köln ar cheann de na réimsí is inrochtana go héasca san Eoraip Lárnach.
Tíreolaíocht
Cuimsíonn an limistéar cathrach níos mó ná 405 ciliméadar cearnach (156 míle cearnach), ag leathnú ar fud lárphointe a luíonn ag 50° 56' 33 domhainleithead agus 6° 57' 32 domhanfhad. Is é an Monte Troodelöh an pointe is airde 118 m (387.1 troigh) os cionn leibhéal na farraige agus is é an Bruch Worringer an bpointe is ísle 37.5 m (123.0 troigh) os cionn leibhéal na farraige (an Worringer Bruch).[23] Tá an chathair Köln laistigh de limistéar níos mó den Cologne Lowland, limistéar cón-chruthach de Westphalia oirdheisceart a luíonn idir Bonn, Aachen agus Düsseldorf.
Cosaint ó thuilte
Tá claonadh ag Köln a bheith faoi thuile na Réine go rialta. Meastar é go bhfuil sé an chathair Eorpacha a bheith tugtha do thuilte.[26] Is é "Oibríochtaí Draenála Uirbeach Köln" a bhainistíonn córas fairsing maidir le rialú tuilte. Áirítear leis seo ballaí tuilte buana agus soghluaiste araon, córais faireacháin agus réamhaisnéis, stáisiúin caidéal, agus cláir chun tuilemhánna a chruthú nó caidéalaithe a chosaint.[26][28] Tar éis an tuile mór sa bhliain 1993, ina raibh a bhí damáiste trom[26] bhí an córas athdheartha.
Sráideanna
mion|Köln,  Gürzenich
Cultúr
Tá Köln aitheanta go maith le haghaidh an beoir, ar a dtugtar Kölsch. Is é Kölsch ainm an chanúint áitiúil freisin. Is é seo cúis maidir leis an greann coitianta go bhfuil Kölsch an teanga is féidir le duine a ól.
Eacnamaíocht
I measc na comhlachtaí meáin is mó atá bunaithe i Köln atá  Westdeutscher Rundfunk, RTL Television (le fochuideachtaí), n-tv, Deutschlandradio, Brainpool TV agus tithe foilsitheoireachta cosúil le J. P. Bachem, Taschen, Tandem Verlag, agus M. DuMont Schauberg. Is iad roinnt braislí de na cóirí, na healaíona agus gníomhaireachtaí cumarsáide, stiúideonna na léiriúcháin teilifíse, agus gníomhaireachtaí an stáit a oibríonn go pointe áirithe, le forais chultúrtha príobháideach agus maoinithe ag an rialtas. I measc na cuideachtaí árachais atá bunaithe i Köln is iad Central, DEVK, DKV, Generali Deutschland, Grúpa Árachais Mitsui Sumitomo, Gothaer, HDI Gerling agus ceanncheathrú náisiúnta Árachais AXA agus Zurich Financial Services. Is é carraeir bratach na Gearmáine Lufthansa agus a fochomhlacht Lufthansa CityLine, áit a bhfuil a príomh ceanncheathrú corparáideach acu i Köln.[53] Is é Ford Europe, an fostóir is mó sa Köln, a bhfuil a ceanncheathrú Eorpach agus monarcha i Niehl (Ford-Werke GmbH).[54] Is é Toyota Motorsport GmbH (TMG), Motorsports foirne oifigiúil, maidir le Toyota atá freagrach do ghluaisteáin rally Toyota, agus ansin gluaisteáin Formula One, ina bhfuil a ceanncheathrú agus ceardlanna suite i Köln. I measc na cuideachtaí móra eile atá bunaithe i Köln atá REWE Group, TÜV Rheinland, Deutz AG agus roinnt grúdlanna Kölsch. Is ag Köln an dlús is airde maidir le tithe tábhairne ar aghaidh an duine.[43] Is iad na trí grúdlanna Kölsch is mó i Köln, Reissdorf, Gaffel, agus Früh. Tá cúig calafoirt an chathair ar an Réin,[2] an port intíre  den dara scoth is mó sa Ghearmáin agus ceann den chéad scoth is mó san Eoraip. Is é Cologne-Bonn Airport an críochfort lasta, an dara ceann is mó sa Ghearmáin.[2] Sa lá atá inniu ann, is é Koelnmesse an t-aonach trádála Köln a áireamh mar láthair mórthrádála Eorpach cothrom le níos mó ná 50 aonach trádála[2] agus imeachtaí cultúrtha móra eile agus imeachtaí spórt. Sa bhliain 2008 bhí 4,31 milliún tréimhsí fanachta thar oíche in áirithe agus 2,38 milliún teachtaí.[24] Is é Kölner Stadt-Anzeiger an nuachtán laethúil is mó i Köln.
Iompar Bóthair
Sa bhliain 2005, bhí an chéad stráice de mhótarbhealach ocht lána oscailte i North Rhine-Westphalia le haghaidh trácht ar Bundesautobahn 3, mar chuid den rannóg thoir an Cologne Beltway idir na hacomhail Köln Thoir agus Heumar.
Iompair ar uisce
Is é Häfen und Güterverkehr Köln  (Calafoirt agus Earraí tráchta Köln, HGK) ar cheann de na h-oibreoirí is mó de calafoirt intíre sa Ghearmáin.[58] I measc na Calafoirt atá Köln-Deutz, Köln-Godorf, agus Köln-Niehl I agus II.
Cónaitheoirí suntasacha
Daoiní suntasacha, a bhfuil a fréamhacha faightear i Köln:
Páirtí na bhFeirmeoirí
Is beag an méad teachtaí a bhí fágtha ag an bpáirtí ag tús na 1930í agus bhí an cuma ar an scéal nach n-éireodh go maith leo mar pháirtí neamhspleách. Bhí na feirmeoirí móra tar éis dul isteach i gCumann na nGaedheal agus bhí na feirmeoirí beaga ag tacú le Fianna Fáil níos mó ná Páirtí na bhFeirmeoirí. Tar éis olltoghchán 1932 ní raibh ach dream beag fágtha nach raibh sásta cloí le Cumann na nGaedheal nó le Fianna Fáil. Chomhcheangail an dream seo an páirtí leis an Lár-Pháirtí Náisiúnta agus chuaigh siad san iomaíocht in olltoghchán 1933 ar son an pháirtí nua.
Bunaíodh páirtí arúlachta nua, Clann na Talmhan, sa bhliain 1938.
Celaenia excavata
Damhán beag coitianta is ea Celaenia excavata (damhán caca éin nó cacadán) atá le fáil go minic i ngairdíní. Itheann sé feithidi, go háirithe féileacáin oíche.
Mobile, Alabama
Stair
Ghabh an Spáinn an baile i rith an Cogadh Réabhlóideach Meiriceánach, Bhí an Spáinn ar gceannas an baile go dtí 1813, nuair a ghabh an Ginearál Meiriceánach Wilkinson é, foai sín b'é an dara port is mó sa cósta murascaille.
John Hartson
Is iarimreoir peile gairmiúil é John Hartson (rugadh ar an 5 Aibreán,1975 é in Abertawe, an Bhreatain Bheag). D'imir sé le foirne mhóra ar nós Arsenal agus Celtic, agus d'fhoireann náisiúnta na Breataine Bige. Tá níos mó ná 50 cluiche imeartha aige don fhoireann seo. D'fhreastail sé ar scoil Bhreatnaise, Ysgol Gyfun Gwyr, agus is cainteoir Breatnaise é.
Inis Tíog
Baile beag i gContae Chill Chainnigh i bPoblacht na hÉireann is ea Inis Tíog (Béarla: Inistioge). Tá sé suite 25 ciliméadar thoir theas ó Chathair Chill Chainnigh. SníonnAbhainn na Feoire tríd an mbaile. Tá an iomáint an-láidir sa bhaile, agus tá club iomráiteach de chuid CLG An Robhar/Inis Tíog suite.
Bulla- agus béarmhargadh
Bullamhargadh
Is é is bullamhargadh ann ná margadh ina bhfuil na praghsanna ag dul in airde. "Bulla" a thugtar ar an amhantraí atá ag iarraidh airgead a shaothrú ar an mbullamhargadh. I nGaeilge na Gaeltachta, déarfaí freisin go bhfuil "fuadach ar an margadh". Níl stádas oifigiúil ag an leagan seo, áfach. Chloisfeá ar aonach an bheostoic é, sna laethanta a bhí.
Béarmhargadh
Is éard is béarmhargadh ann ná margadh ina bhfuil praghsanna na scaireanna nó na dtráchtearraí ag titim. Tugtar "béar" ar an amhantraí atá ag iarraidh airgead a shaothrú ar an mbéarmhargadh. Téarma Béarla is ea an focal sin "béarmhargadh" a haistríodh focal ar fhocal go Gaeilge. Aonach briosc an téarma dúchasach, ach dealraíonn sé nach bhfuair na téarmadóirí an leagan seo sách soiléir le stádas oifigiúil a bhronnadh air. Téarma traidisiúnta de chuid na n-aontaí beostoic é.
Palawa kani
Gramadach
Teanga leithlisithe is ea palawi kani agus tá struchtúr ainmní-briathar-cuspóir (ABC) aici. Tagann aidiachtaí roimh an ainmní. Níl comhartha ar leith ar an iolra: ciallaíonn nayri kati "uimhir mhaith" nó "uimhreacha maithe". Tagann an diúltach roimh an mbriathar: is ionann putiya makara agus "gan stopadh" nó "ní stopann". Ar éigean a úsáidtear príomhlitreacha sa litriú.
Tá bunstruchtúir na teanga cosúil lena leithéid i dteangacha Bundúchasacha eile.
Forainmneacha sealbhacha
Tagann sealbhaigh i ndiaidh an ainmní: ciallaíonn milaythina mana "ár dtír".
Earrach na nArabach
2010-2012
Sna blianta 2010-2012, bhí réabhlóidí sa Túinéis agus san Éigipt; cogadh cathartha sa Libia; éirithe amach sa Bhairéin, sa tSiria, agus san Éimin; agóidí móra san Ailgéir, san Iaráic, san Iordáin, sa Mharacó, agus san Óman; agus mion-agóidí sa Chuáit, an Liobáin, an Mháratáin, an Araib Shádach, agus an tSúdáin. clé|mion|léirsithe sa tSiria sa bhliain 2011 Roimh seo, ba í an tSúdáin amháin an t-aon tír Arabach a bhí in ann fáil réidh le réimis deachtóireachta, sa bhliain 1964 agus arís sa bhliain 1985.
Kaspar Capparoni
Aisteoir Iodálach is ea Gaspare "Kaspar" Capparoni (rugadh 1 Lúnasa, 1964 san Róimh).
Reachlainn
Gaeilge
Tá comharthaí Gaeilge i roinnt mhaith de na siopaí beaga fós agus go leor tithe ann a bhfuil a ainm Gaeilge greanta ar a ngeata.
Stiphidion facetum
Tá sé le fáil i bpoill éadomhaine, i ngága i mbruacha, in adhmad lofa agus faoi rúsc, agus is deacair an bealach isteach a aimsiú.
Martin Weinek
Is aisteoir agus fear gnó é Martin Weinek. Saolaíodh é sa bhliain 1964 i Leoben san Ostair. Bhain sé cáil amach sa tsraith theilifíse Inspector Rex.
Conradh Versailles
Coinníollacha
Gearradh coinníollacha diana ar an nGearmáin, éilimh mhíréasúnta, a bhain dá sealúchas tíre agus dá críochtheorainneacha.
Na Naitsithe
Ghnóthaigh na geallúintí seo cuid mhór tacaíochta do Hitler agus do na Naitsithe. Mar shampla, sliocht as an Chlár 25 Pointe na Naitsitheː"'Éilímid go mbeidh na Gearmánaigh uilig aontaithe i nGearmáin Mhór amháin a bheidh bunaithe ar an cheart ar fhéintreorú náisiúnta. Éilímid comhionannas do mhuintir na Gearmáine agus iad ag plé le náisiúin eile agus deireadh a chur le conarthaí síochána Versailles agus Saint Germain. Éilímid talamh agus críocha (coilíneachtaí) lenár ndaoine a chothú agus a lonnú iontu.'"Agus shampla eile, Hitler ag scríobh faoi thionchar Chonradh Versailles ar mhuintir na Gearmáine ina leabhar Mein Kampf.ː"'Tá an Conradh greanta agus dóite isteach in intinn agus i gcroí mhuintir na Gearmáine. Mothóidh 60 milliún duine lasracha na feirge agus na náire ina n-anam. Ansin scairtfidh na daoine as béal a chéile: “Beidh airm againn in athuair”.'"Fiú amháin i bhFeabhra 1933 bhí Hitler ag insint don arm go mbeadh deireadh le Conradh Versailles agus go mbeadh atharmáil mar phríomhthosaíocht acu.
Ach ag an am céanna, sa bhliain 1933, d’ordaigh Hitler do thoscairí na Gearmáine a áitiú ar na tíortha eile a bhí i láthair gur chóir dóibh eiseamláir na Gearmáine a leanúint agus díarmáil a dhéanamh. Nuair a dhiúltaigh an Fhrainc glacadh leis seo tharraing Hitler an Ghearmáin amach as an chomhdháil agus as Conradh na Náisiún chomh maith.
Sunshine (scannán 2007)
Scannán ficsin eolaíochta Briotanach ón mbliain 2007 é Sunshine a raibh Danny Boyle mar stiúrthóir air agus a scríobh Alex Garland faoi chriú spásloinge atá ar mhisean fíorbhaolach chuig an nGrian. Tá an scéal lonnaithe sa bhliain 2057 agus an Domhan i mbaol agus an Ghrian ag fáil bháis, seoltar an criú leis an nGrian a ath-adhaint le buama ollmhór réaltach a bhfuil mais ann atá chomh mór le hOileán Manhattan. Foireann ensemble atá sa chriú; ina measc tá Cillian Murphy, Chris Evans, Rose Byrne, Michelle Yeoh, Cliff Curtis, Troy Garity, Hiroyuki Sanada, Benedict Wong, Chipo Chung, agus Mark Strong.
Butler, Alabama
Is é Butler an príomhbhaile agus an chathair is mó daonra i gContae Choctaw, Alabama, Stáit Aontaithe Mheiriceá. Bunaíodh í sa bhliain 1848. Measadh 1,773 duine a bheith ina gcónaí sa chathair sa bhliain 2016.
Brian Ó Catháin
Scoláire agus scríbhneoir Éireannach é Brian Ó Catháin. Léachtóir le Nua‑Ghaeilge in Ollscoil na hÉireann, Má Nuad is ea é. Tá go leor taighde déanta aige maidir leis an gcanúneolaíocht, leis an sochtheangeolaíocht agus leis an mbéaloideas. Is mór an díol suime dó Gaeilge Inis Oírr. Tá go leor scríofa aige. Ba iad Brian Ó Catháin agus Ruairí Uí Uiginn comheagarthóirí Béalra: aistí ar theangeolaíocht na Gaeilge (Má Nuad 2001).
Breichinn
Is baile suite in Aonghas é Breichinn.
Stilian Petrov
Bhí sé ag imirt le foireann Martin O'Neill le Celtic agus tá sé ar ais arís le O'Neill le Aston Villa.
Edward Hayes
A bheatha
Rugadh é i gContae Laoise. Bhí sé ina cheannaire ar an Irish Confederation, eagraíocht réabhlóideach a bunaíodh sa bhliain 1847. Nuair a theip ar éirí amach na bliana 1848 d’aistrigh sé féin agus a bhean chéile anonn go Sasana.
Naisc
Liosta stairiúil lucht Gaeilge san Astráil
Sóifia
Is í Sóifia (Bulgáiris: София) príomhchathair Phoblacht na Bulgáire. Is í an chathair is mó freisin í le daonra 1,395,568. Tá sí suite in iarthar na tíre, ag bun an Sliabh Vitosha, agus is í craoílár riartha, cultúir, eacnamaíochta, agus oideachais na tíre í.
Tá an chathair an-sean, téann stair na cathrach (Serdica-Sredets-Sofia) chomh siar agus 7000 bliain; tá lonnaíocht réamhstairiúil tochailte i lár na cathrach in aice an pháláis ríoga chomh maith agus in áiteanna níos faide amach Slatina agus Obelia. Tá na ballaí caomhnaithe ón 7ú haois RC, nuair a bhunaigh na Tráicigh an chathair in aice an fhuaráin thábhachtaigh atá fós ag obair inniu.
Clann Cholmáin
Bhí Saol Aodha Sláine (Síl nÁedo Sláine) agus Ríthe Bhreá ina ríshleachta gaolmhara le shliocht Conall Chriomthainn agus Diarmait mac Cerbaill, trí Aodh Sláine, an deartháir is óige a bhí ag Colmán Mór (nó Már), agus Clann Cholmáin Bhig (Bicc) (príomhchlann Caílle Fhallamhain) síolraithe ón deartháir sa lár Colmán Beag. Bhain Ríthe Uisnigh, agus daoine eile, le Chlann Cholmáin.
Hickmania troglodytes
Damhán mór is ea Hickmania troglodytes (damhán uaimhe na Tasmáine). Tá sé idir 13 agus 20 mm ar fad agus tá réise a chos chomh mór le 180 mm. Is lú agus is faide cos an damhán firinscneach ná an ceann baininscneach, agus tá cor sa chuid deireadh de gach dara cos. Tá dath ruadhonn ar an mblaosc agus dath dúdhonn ar an mbolg atá i leith na léithe. Tá ceithre orgánach anála bhunaidh ag an damhán seo agus iad ina mbaill bhána faoin mbolg.
Grúpa eitneach
Téarmaíocht
"Is toisc bhunúsach i saol an duine í an eitneacht : Mar sin féin, ní mheasann go leor eolaithe sóisialta, ina measc na hantraipeolaithe Fredrik Barth agus Eric Wolf, go bhfuil an fhéiniúlacht eitneacha uilíoch. Féachann siad ar an eitneacht mar tháirge de chineálacha idirghníomhaíochtaí sonracha i measc ghrúpaí, seachas saintréith riachtanach de dhlúth agus d'inneach i ngrúpaí.
UEFA Euro 2016
Foirne
Ar an taobh eile den scéal, ní bheidh trí iar-churaidh na hEorpa ag glacadh páirte, an Ísiltír (seaimpíní i 1988), an Ghréig (seaimpíní in 2004) agus an Danmhairg (seaimpíní i 1992).
Cáilithe tar éis na babhtaí cáilithe
Curadh : Curadh an chomórtais roimhe
Contae Solano, California
Is contae i California é Solano. Is é Fairfield príomhbhaile an chontae agus is é Vallejo an chathair is mó daonra. Bhí 413,344 duine ag maireachtaint sa chontae sa bhliain 2010.
An Dail Riabhach
Is sráidbhaile suite i gCataibh, Comhairle na Gàidhealtachd, é an Dail Riabhach.
CLG Craobh Chumhra
Stair
Ós rud é go raibh club peile sinsear sa pharóiste le linn blianta na 200í, mealladh na himreoirí ab fhearr chuig Mungairit agus bhí blianta ann nuair ná raibh aon fhoireann dá chuid féin ag Craobh Chumhra i gCraobh Peile Sóisear B na Cathrach.
Barnet Gate Mill
Is muileann suite sa London Borough of Barnet é Barnet Gate Mill.
Aerfort Tan Son Nhat
Cargo airlines
-->
Delphi
Is sráidbhaile é Delphi. Tá sé suite i Muraisc, i gContae Mhaigh Eo.
An Droman
Is sráidbhaile suite i gCataibh, Comhairle na Gàidhealtachd, é an Droman.
Allas
deas|250px|thumb|Allas Tuaslagán caol salann (clóiríd sóidiam den chuid is mó) is móilíní beaga eile (ina measc úiré, aigéad lachtach, amóinia is eile) a thálann na faireoga allais atá i láthair i gcraiceann gach mamaigh. Is bealach eisfheartha salainn is nítrigine é. Nuair a ghalaíonn an t-allas ón gcraiceann, tarlaíonn cailliúint teasa. Tá cur allais an-tábhachtach chun teocht duine a rialú, ach tagann tart air dá bharr.
Michelle Obama
Is dlíodóir Meiriceánach í Michelle Obama (rugadh Michelle LaVaughn Robinson ar an 17 Eanáir, 1964 i Chicago, Illinois) atá pósta le iar-uachtarán na tíre Barack Obama. Bhain sí céim amach in Ollscoil Princeton agus Harvard Law School, sular ghlac sí post ina cathair dúchais leis an gcomhlacht Sidley Austin, áit ar bhuail sí lena fear céile. Tá beirt chailíní acu; Malia Ann agus Natasha (Sasha, a tugtar uirthi).
Contae Tulare, California
Is contae i California é Tulare. Is é Visalia príomhbhaile an chontae. Bhí 442,179 duine ag maireachtaint sa chontae sa bhliain 2010.
Lár-Pháirtí Náisiúnta
Páirtí polaitiúil gearrshaolach Éireannach ab ea an Lár-Pháirtí Náisiúnta (Béarla: National Centre Party) a bhí ar an bhfód idir 1932 agus 1933. Úsáideadh an t-ainm Léag Náisiúnta na bhFeirmeoirí agus na nÍocóirí Rátái (National Farmers' and Ratepayers' League) ar dtús. Bunaíodh an páirtí i mí na Nollag 1932. Thacaigh roinnt mhaith Teachtaí Dála leis an bpáirtí nua, ceathrar ó Pháirtí na bhFeirmeoirí agus 13 Theachta Dála neamhspleách ina measc. Ba é Frank MacDermot, TD ó Ros Comáin, ceannaire an pháirtí nua, agus Séamus Diolún, TD ó Dhún na nGall agus mac Sheáin Diolún go mór chun cinn.
Contae Tuolumne, California
Is contae i California é Tuolumne. Is é Sonora príomhbhaile an chontae. Bhí 54,179 duine ag maireachtaint sa chontae sa bhliain 2010.
CLG Naomh Pádraig (Luimneach)
Stair
Is é Naomh Pádraig an club CLG is sine i gCathair Luimnigh. Bhí traidisiún láidir cluiche Gaelacha sa limistéar sular bhunaíodh é go hoifigiúil sa bhliain 1886 agus tá sé ag imirt an dá chód gan stad ón am sin i leith. Ba pharóiste tuaithe ar imeall na cathrach é Naomh Pádraig ag deireadh an 19ú agus chabhraigh sin go mór le aitheantas ar leith a spreagadh i measc baill an chlub. Lasmuigh de Chlochán, ní théann stair leanúnach aon chlub eile sa chathair níos faide siar ná an bhliain 1962. Murab ionainn agus sean-pharóistí eile na cathrach, ní raibh aon chlub eile riamh gníomach i gceanntair Naomh Pádraig an lae inniu sna grádanna fásta ach bhí foirne óga ann ag imirt faoin ainm Garraí Eoin le linn blianta deiridh na 1970í.
Ghlac Naomh Pádraig páirt i gcraobhacha sinsir an chontae san dá chód suas go dtí blianta na 1970í ach thit iománaithe agus peileadóirí an chlub síos go dtí grád sóisear le linn blianta na 1980í. Le linn blianta deiridh na 1990í, cuireadh an-iarracht isteach sna foirne óga agus tháinig toradh ar an obair sin nuair a ghabh Naomh Pádraig Craobh Peile Sóisear A Chontae Luimnigh sa bhliain 2005 i ndiaidh dóibh an bua d'fháil ar Chnoc Uí Choileáin sa chluiche ceannais.
Baile Héil
Spórt
Tá club iomána rathúil suite ann; Na Seamróga Baile Héil.
Ned Maddrell
Rinneadh taifeadtaí de Maddrell ag caint as Manainnis; mar shampla sa bhliain 1948 thaifead sé an scéilín seo a leanas i dtaobh iascaireachta (i nGaeilge Mhanann, le "haistriúchán" i nGaeilge na hÉireann):
Murab ionann agus roinnt cainteoirí dúchais eile, thaitin sé le Maddrell go raibh cáil air mar dhuine de chainteoirí deireanacha na teanga. Bhí sé sásta an teanga a mhúineadh d'athbheochantóirí óga na Manainnise — Leslie Quirk agus Brian Stowell ina measc. Nuair a bhí sé ina Thaoiseach ag tabhairt cuairte ar Oileán Mhanann, chuaigh Éamon de Valera féin ar cuairt chuig Maddrell. Bhí sé i bhfeirg le rialtas Mhanann agus le rialtas na Ríochta Aontaithe mar gheall ar a bhfaillí i leith na Manainnise. Chuir sé foireann ó Choimisiún Béaloideasa Éireann go hOileán Mhanann lena raibh fágtha den teanga agus dá béalaoideas a thaifeadadh agus a chaomhnú ar bhealach éigin.
Piasún cír
An ghnáthóg dhúchais ina gcónaíonn an piasún cír ná scrobchríocha agus ardchríocha, coillte agus móinéir, in iarthar Shléibhte na Himiléithe—san India, sa Neipeal, sa Chaismír, agus sa Phacastáin—idir 4,000 agus 10,000 troigh. Is fearr leo learga cnoic géara féarmhara le crainn scaipthe sa timpeallacht agus le féar ard ann. Ar an drochuair, níl na piasúin seo an-choitianta inniu san fhiántas. Is dócha nach bhfuil piasún cír ar bith fágtha sa Phacastáin anois. Bhí siad ainmnithe mar speicis i mbaol, agus anois tá an speiceas liostaithe mar “bhagartha” ar IUCN Red List of Threatened Species. Is ródhócha nach raibh siad an-líonmhar riamh, de bhrí go bhfuil siad scaipthe sna sléibhte i raon gnáthaithe beag cúng. Sa lá atá inniu ann, le scrios a ngnáthóige agus leis an bhfiagaíocht, tá siad i mbaol báis.
Rásaí con
Rásaí Con in Éirinn
In Éirinn tá Bord na gCon (an seanghineadach ar Bhord na gCúnna) freagrach as smachtú agus forbairt ‘Rásaí na gCon’, agus as tionscail na gcúnna. Cuireadh an Bord ar bun sa bhliain 1958 agus tugadh cumhachtaí leathana dó chun rialú a dhéanamh ar gach gné den spórt. Cuireann an Bord airgead breise leis an duaischiste ag gach leibhéal den rásaíocht. Cuireann siad iasachtaí agus deontais ar fáil do lucht riartha na gcúrsaí rásaíochta le hiad a fheabhsú. Déanann siad fógraíocht ar an spórt ar leibhéal náisiúnta agus idirnáisiúnta. San am i láthair tá ceadúnais tugtha do 17 ráschúrsa sa tír. Is leis an mBord naoi gcinn díobh siúd, agus is le úinéirí príobháideacha na cinn eile. Tá trí ráschúrsa eile i dTuaisceart Éireann. Níl ach rásai Con amháin in Iarthar na hÉireann,i nGaillimh.Bíonn sé ar oscailt trí oíche in aghaidh na seachtaine.
Mon Rois
Is baile suite in Aonghas é Mon Rois nó Monadh Rois.
Deritend
Is ceantar suite i mBirmingham é Deritend.
Zorro
An carachtar
Fear uasal é Zorro a bhfuil cónaí air i gCalifornia, agus a chuid eachtraí suite i laethanta an choilíneachais Spáinnigh i Meiriceá Laidineach. Fear mór claimhteoireachta é agus é ag cur catha go cróga calma ar lucht leanúna rí na Spáinne, nó tá scéal Zorro bunaithe ar an réamhchoinníoll gurb iad na huaisle áitiúla a bhíonn ag cosaint na cosmhuintire ar thíorántacht an Rí, agus gurb iad gobharnóirí agus saighdiúirí an Rí a dhúshaothraíonn na daoine bochta agus na bundúchasaigh. (Scéal eile ar fad é go bhfuil an patrún seo bun os cionn ar fad le fírinne na staire i Meiriceá Spáinneach. De ghnáth, bhíodh na húdaráis choilíneacha ag iarraidh chearta traidisiúnta na bpobal bundúchasach a chosaint, agus nuair a bhain na poblachtaí i Meiriceá Theas amach a neamhspleáchas, ba iad na bundúchasaigh ba mhó a bhí thíos leis.)
Fland Mac Máel Sechnaill
mion|Fland mac Máel Sechnaill, Ard Rí
CLG Chontae na Mí
Eagraíocht spóirt atá lonnaithe i gContae na Mí, Poblacht na hÉireann é Cumann Lúthchleas Gael Chontae na Mí. Is faoi cheannas an eagraíocht seo a imrítear na cluichí Gaelacha sa Chumann Lúthchleas Gael sa chontae. Tá foireann pheile na Mí i measc na cinn is fearr sa tír, agus imrítear iomáint, Peil Ghaelach na mBan agus camógaíocht ann freisin.
Innis nan Damh
Is sráidbhaile suite i gCataibh, Comhairle na Gàidhealtachd, é Innis nan Damh.
Cluain Tarbh
Troideadh cath cinniúnach i stair na hÉireann sa cheantar i 1014, cath inár maraíodh Árdrí na hÉireann, Brian Bóramha.
Henry Shefflin
Clann
Tá sé pósta faoi láthair le Deirdre Shefflin. Tá cúigear leanaí acu le chéile - triúr buachaillí agus beirt chailíní. Is iad Henry Michael, Freddie agus Tom na buachaillí agus is iad Sadhbh agus Siun a n-iníonacha. Faoi láthair tá sé ag obair mar bhainisteoir díolacháin i 'Bank of Ireland'. Rinne sé bainistíocht ar a fhoireann clubanna Baile Héil ar feadh 2 bhliain, ó 2017 go 2019.
Cill Chainnigh
Thosaigh Henry Shefflin ag imirt le mionaoiseach Chill Chainnigh i 1996. Ba é Liam Fennelly as Baile Héil roghnóir na foirne. Bhí sé deacair ar Shefflin an fhoireann a dhéanamh ar dtús, ar dtús bhí sé fo-cúl báire.
Bainisteoir do Bháile Héil
D'éirigh Henry as an iománaíocht a imirt le Baile Héil i 2016. Bliain ina dhiaidh sin, i 2018 ba é mar chomh-bhainisteoir na foirne Baile Héil. Bhainistigh sé iad ar feadh dhá bhliain. D'éirigh sé as a phost mar bhainisteoir tar éis dóibh dhá chlub a bhuachan in Éirinn as a chéile. sa bhliain 2019, bhuaigh Baile Héil an Cluiche Ceannais Clubanna na hÉireann in aghaidh Naomh Tómas as Gaillimh. Sa bhliain 2020, bhuaigh Baile Héil an Cluiche Ceannais Clubanna na hÉireann in aghaidh Buiríos Ó Luigheach ó Tiobraid Árainn. Tar éis sin, d'éirigh sé as a phost mar bhainisteoir.
Loch Coinnile
Is loch é Loch Coinnile. Tá sé suite i Muraisc, i gContae Mhaigh Eo.
Garrfhicsean
thumb|upright|Amazing Stories, ceann do na hirisí garrfhicsin is coitianta sna 1920í Tugtar garrfhicsean (Béarla: pulp fiction, Gearmáinis: Groschenhefte, Groschenliteratur, Heftroman, Schundliteratur) ar an gcineál litríocht éadroma a bhíonn, nó a bhíodh, le léamh ar irisí olltáirgthe ficsin. Bhí na hirisí garrfhicsin coitianta go maith ó na 1920idí go dtí na 1950idí, ach idir an dá linn, tháinig foirmeacha eile siamsaíochta ina n-áit. Mar sin féin, bhí an-tábhacht leo i stair an fhicsin eolaíochta agus seánraí eile. Is iomaí scríbhneoir creidiúnach a d'fhoghlaim uraiceacht a cheirde ag scríobh do na hirisí garrfhicsin.
Culaith imeartha
thumb|Roinnt cártaí ó chulaith imeartha Is cnuasach cártaí é culaith imeartha (nó cártaí imeartha) a mbaintear feidhm astu chun cluichí a imirt. Bíonn uimhreacha agus íomhánna faoi leith ar na cártaí seo chun luach na gcartaí a léiriú.
Anoireicse néarógach
Is é atá i gceist le anoireicse néarógach nó anorexia nervosa ná neamhord itheacháin ina shéanann iad siúd atá thíos leis bia rialta chun meáchan coirp a laghdú, nó a choimeád faoi smacht. De ghnáth, ní meáchan coirp sláintiúil atá i gceist, ach ceann ró-íseal agus contúirteach. Ní chailltear an gnáth-ghoile, ach séantar an chuid is mó den bhia ar eagla go gcuirfeadh sé an meáchan in airde.
Prótón
Is é líon na bprótón i núicléas an adaimh a thaispeánann an dúil lena mbaineann an t-adamh áirithe sin. Is é sin, in aon adamh neodrach, caithfidh sé go bhfuil aon leictreon ann in aghaidh gach prótón, le lucht leictreach an núicléis a neodrú. Is é líon na leictreon, arb ionann é agus líon na bprótón, a shocraíonn saintréithe ceimiceacha an adaimh. Mar sin, is gnách a rá gurb é líon na bprótón i núicléas an adaimh a uimhir adamhach. I dtábla peiriadach na ndúl, tá na dúile curtha in ord ceann i ndiaidh a chéile de réir na n-uimhreacha seo.